হজ ব্যবস্থাপনাকে আরও উন্নত, সুষ্ঠু ও সুশৃঙ্খল করার লক্ষ্যে ধর্ম বিষয়ক মন্ত্রণালয় আইনি ভিত্তি সুদৃঢ় করাসহ নিয়মিতভাবে প্রচেষ্টা চালিয়ে যাচ্ছে। যাবতীয় অনিয়ম ও বিশৃঙ্খলা দুর করতে এবং হজ ব্যবস্থাপনাকে একটি আইনি কাঠামোর ওপর দাঁড় করানোর লক্ষ্যে যাবতীয় প্রক্রিয়া এগিয়ে চলছে। হজ ব্যবস্থাপনা কার্যক্রমকে আরো সুসংগঠিত ও সুশৃঙ্খল করার জন্য বর্তমান হজ অফিসকে প্রয়োজনীয় অবকাঠামো ও জনবল বৃদ্ধির মাধ্যমে একটি পূর্ণাঙ্গ হজ অধিদফতরে উন্নীত করার জন্য কার্যক্রম হাতে নেয়া হয়েছে। ইতোমধ্যে একটি সুনির্দিষ্ট প্রস্তাব জনপ্রশাসন মন্ত্রণালয়ে পাঠানো হয়েছে।